મોરબીમાં અનોખો સેવાયજ્ઞ ચલાવતી સંસ્થા ભગીરથ કાર્યો કરતી હોવા છતાં પણ પોતાનું નામ ક્યાંય પ્રસિદ્ધ કરતી નથી અને નામ ન આપવાની શરતે જ પરિવારથી વિખુટા પડેલા લોકોના સ્વજનો સાથે મિલન અંગેની વિગતો જણાવી છે જેમાં પાંચ માસ પૂર્વે જામનગરમાં કોઈ અજાણ્યા હિન્દીભાષી શખ્સોએ સરબજિત પ્રહલાદ કુશવા નામના બિહારી વ્યક્તિને અમાનુષી માર મારી ફેંકી દેતા જામનગરના સેવાભાવી વ્યક્તિએ લાચાર સરબજિત પ્રહલાદને મોરબીની સેવાભાવી સંસ્થાને સોંપ્યો હતો, બન્ને હાથમાં ફ્રેકચર અને ઢોર મારને કારણે માનસિક અસ્વસ્થતા સાથે મોરબી પહોંચેલા સરબજિતની સારવાર કરવામાં આવતા સ્વસ્થ બન્યા બાદ સેવાભાવી સંસ્થાએ સરબજિતનો વિશ્વાસ કેળવતા તેણે થોડી ઘણી જાણકારી અને મૂળ બિહારનો હોવાનું જણાવતા ભુજની સેવાભાવી સંસ્થા માનવ જ્યોત સંસ્થાનો સંપર્ક કરી સરબજિત પ્રહલાદના પરિવારની શોધ શરૂ કરી હતી.